CELEX: 62014CN0552
Language: ro
Date: 2014-12-01 00:00:00
Title: Cauza C-552/14 P: Recurs introdus la 1 decembrie 2014 de Canon Europa NV împotriva Ordonanței Tribunalului (Camera a șasea) din 16 septembrie 2014 în cauza T-34/11, Canon Europa NV/Comisia Europeană

9.2.2015   
            
            
               RO
            
            
               Jurnalul Oficial al Uniunii Europene
            
            
               C 46/27
            
         Recurs introdus la 1 decembrie 2014 de Canon Europa NV împotriva Ordonanței Tribunalului (Camera a șasea) din 16 septembrie 2014 în cauza T-34/11, Canon Europa NV/Comisia Europeană
   (Cauza C-552/14 P)
   (2015/C 046/33)
   Limba de procedură: engleza
   
      Părțile
   
   
      Recurentă: Canon Europa NV (reprezentanți: P. De Baere, avocat, P. Muñiz, avocat)
   
      Cealaltă parte din procedură: Comisia Europeană
   
      Concluziile recurentei
   
   Recurenta solicită Curții:
   
               —
            
            
               anularea în totalitate a ordonanței pe care Tribunalul a dat-o în cauza T-34/11;
            
         
               —
            
            
               declararea admisibilității acțiunii;
            
         
               —
            
            
               trimiterea cauzei Tribunalului Uniunii Europene spre rejudecare pentru ca acesta să se pronunțe pe fond asupra motivelor acțiunii;
            
         
               —
            
            
               obligarea pârâtei la plata cheltuielilor de judecată efectuate în prezenta procedură și a celor efectuate la Tribunal.
            
         
      Motivele și principalele argumente
   
   În susținerea recursului, reclamanta invocă două motive.
   În primul rând, Tribunalul a săvârșit o eroare de drept în interpretarea și aplicarea articolului 263 TFUE atunci când a conchis că regulamentul atacat „presupunea măsuri de executare” în sensul acestei dispoziții.
   În al doilea rând, Tribunalul a încălcat dreptul recurentei de a fi ascultată, a săvârșit erori în calificarea din punct de vedere legal a elementelor de probă prezentate de recurentă și, cu titlu subsidiar, a denaturat aceste elemente de probă.